Source: https://beta.e-justice.europa.eu/169/ET/defendants_criminal_proceedings?CZECH_REPUBLIC&action=printAllMS&clang=&member=1&useContId=23388
Timestamp: 2019-12-12 06:57:57+00:00
Document Index: 2561077

Matched Legal Cases: ['Kohus ', 'kohus ', 'kohus ', 'Kohus ', 'Kohus ', 'kohus ', 'kohus ']

The investigation stage, the part of the criminal prosecution from its start to the filing of a charge or its termination in a different manner (see )http://158.167.220.151:8180/ejusticeportal/beta/169/ET/defendants_criminal_proceedings?CZECH_REPUBLIC&action=printAllMS&clang=&member=1&useContId=23388#Podstránka_2.
Kui vajate vandeadvokaati, võtke ühendust Tšehhi Vabariigi advokatuuriga ( http://www.cak.cz/või pöörduge otse mõne registrisse kantud advokaadi poole).
Kui te olete vahi all, vaatab teid üle vanglaarst, kes on kohustatud pakkuma asjakohast ravi. Kui teid on toodud ülekuulatamisele või kinni peetud, vt #Podstránka_1vastust siit
Vt #Podstránka_2kriminaalmenetluse alustamine - uurimine (2).
Sellel teabelehel kirjeldatakse teie õigusi kohtumenetluse ajal.
Kriminaalmenetluse ajal on teil õigus:
eeldada, et kriminaalmenetlust teostavad ametiasutused teevad oma tööd nii kiiresti kui võimalik ning kooskõlas teie õiguste ja põhivabadustega;
nõuda, et kriminaalmenetlust teostavad ametiasutused tegutseksid nii, et nõuetekohase otsuse langetamiseks vajalikes faktides ei oleks kahtlust. Nad peavad võrdset tähelepanu pöörama tõenditele nii teie poolt kui ka vastu;
et kriminaalmenetlust teostavad ametiasutused teavitaksid teid teie õigustest ning et teil oleks õigus neid õigusi täiel määral kasutada;
avaldada arvamust süüdistuse kõigi punktide kohta ja tõendite kohta, mis neid toetavad;
keelduda ütlusi andmast;
tutvuda toimikutega, saada väljavõtteid ja teha märkmeid, teha koopiaid oma kulul;
osaleda aruteludes kohtuistungi ajal ja apellatsioonimenetluse käigus peetavate avalike istungite ajal;
esineda lõppsõnaga kohtuistungi ajal ja apellatsioonimenetluse käigus peetavatel avalikel istungitel, samuti õigus esitada viimane palve;
esitada asjaolusid ja tõendeid enda kaitseks;
esitada palveid (tutvuda asitõenditega ja otsustamismeetoditega) ning esitada avaldusi;
kasutada õiguskaitsevahendeid (nendeks on tavaliselt kaebus, apellatsioon, vastuväide, erakorraline palve menetluse taasalustamiseks); algatada kaebus õigusrikkumise kohta või esitada apellatsioon;
valida kaitsja (kui te teda ise ei vali, võib selle valida perekonnaliige või muud asjaomane isik) ja küsida tema nõu, isegi toimingute ajal, mida kriminaalmenetlust teostav ametiasutus viib läbi üksi;
kõnelda oma advokaadiga privaatselt, kui te olete vahistatud või kannate vanglakaristust;
nõuda, et teid kuulataks üle advokaadi juuresolekul ning et ta osaleks eelmenetluse muudes osades;
kasutada kriminaalmenetlust teostavate ametiisikutega rääkides oma emakeelt või mõnda muud keelt, mida te valdate, kui olete teatanud, et te tšehhi keelt ei räägi.
Süüdistuse kohtueelne arutelu
Kui süüdistus esitatakse, hindab seda kohtu eesistuja, kes otsustab, kas kohtueelne arutelu on vajalik või kas võib alustada kohtumenetlust.
Süüdistuse kohtueelse arutamise tulemuseks võib olla kohtu otsus:
kohtualluvuse kohta;
esitada juhtum mõnele teisele institutsioonile (näiteks kui tegemist ei ole kuriteoga, kuid võib olla tegemist väärteoga vms);
katkestada kriminaalmenetlus;
saata juhtum prokurörile tagasi täiendavaks uurimiseks;
katkestada kriminaalmenetlus tingimisi või teha kohtuväline lahend.
Olenevalt kuriteo raskusastmest toimub esimese astme kohtu istung maakohtus või piirkonnakohtus, mille tööpiirkonda kuulub paik, kus kuritegu sooritati, või süüdistatava elukoht või paik, kus kuritegu avastati.
Jah, kohtumenetlus on avalik. Teatud juhtudel võib see olla aga kinnine.
Otsuse langetab kohtunike kolleegium või üks kohtunik.
Kas ma võin esitada vastuväite kohtuniku isiku suhtes?
Jah, vt teabelehte nr 2.
Kas süüdistusi saab kohtumenetluse ajal muuta?
Kohtumenetlus korraldatakse ainult selleks, et teha otsus süüdistuses kirjeldatud teo kohta. Kui peaks aga ilmnema, et te olete pannud toime teisi kuritegusid, võidakse kohtueelse arutelu käigus või kohtuprotsessi lõpus otsustada, et kohtuasi saadetakse prokurörile täiendavaks uurimiseks tagasi.
Muudetud süüdistus sisaldab uusi kahtlustusi. Kohus võib otsustada, et teo eest, mille suhtes kohus otsuse langetab, võidakse esitada süüdistus leebemas või rangemas vormis kui seda tegi prokurör.
Kui te end süüdi tunnistate, hindab kohus sellegipoolest teie kaitseks kõnelevate isikute ütlusi.
Vt põhiõigusi käsitlevat osa käesoleva teabelehe alguses. Konkreetsete menetlusolukordade puhul kehtivad täiendavad eriõigused.
Kas ma pean kohtumenetluse ajal kohal viibima? Kas seda on võimalik toimetada ilma minuta?
Kohtumenetlust võidakse toimetada ka ilma teieta, kuid mitte siis, kui:
te olete vahi all;
te kannate vanglakaristust;
juhtum hõlmab kuritegu, mille eest teile võidakse määrata rohkem kui viieaastane vanglakaristus. Te ei pea aga kohtumenetlusel osalema isegi eespool nimetatud juhtumi puhul, kui te palute kohut, et menetlus viidaks läbi ilma teieta.
Juhtumite korral, kui kaitse on vajalik (vt teabelehte nr 1) ei või kohtumenetlust pidada ilma kaitseta.
Kui ma elan mõnes muus liikmesriigis, kas ma saan osaleda videokonverentsi vahendusel?
Kohtumenetluses sel viisil osaleda ei ole võimalik.
Te viibite kogu menetluse juures. Te ei pea viibima toimingute juures, mida toimetatakse väljaspool kohtumenetlust, kuid teil või teie advokaadil on õigus nendes toimingutes osaleda, kui te seda soovite.
Kas mulle võimaldatakse tõlgi abi, kui ma ei saa aru, mis toimub?
Jah, vt põhiõigusi käsitlevat osa käesoleva teabelehe alguses.
Kas mul peab olema advokaat? Kas advokaat määratakse mulle? Kas ma saan advokaati vahetada?
Juhtumid, mille puhul on advokaat vajalik, on sätestatud kriminaalmenetluse seadustikus. Vt teabelehte nr 1.
Kas mul on õigus või kohustus kohtumenetlusel kõnelda?
Teil on kohtumenetluse käigus õigus kaitsele, s.t õigus kaitsta end ise või advokaadi vahendusel. Kohus lubab teil või teie advokaadil väljendada arvamust kõigi aset leidvate menetluste kohta kogu kohtumenetluse vältel. Te ei ole kohustatud kasutama oma õigust ennast kaitsta ning te võita ütluste andmisest keelduda.
Süüdistatavana ei ole teil kohustust kohtus tõtt rääkida. Aga kui te meelega esitate valesid fakte, et tuua kaasa kriminaalsüüdistus kellegi teise vastu, võidakse teid hiljem süüdistada laimus.
Teil on õigus avaldada arvamust tõendite kohta ja esitada täiendavaid tõendeid või esitada tõendeid enda kaitseks.
Teil on õigus lõppsõnale, et väljendada oma arvamust tõendite kohta pärast iga üksiku tõendi läbivaatamist.
Milliseid tõendeid võin ma omalt poolt esitada? Millistel tingimustel?
Peale oma enda ütluste võite te esitada tõendeid, mis lükkavad teie süü ümber või vähendavad seda, sh näiteks tunnistajad, tõendite kahtluse alla seadmine, tunnistajate isiku tuvastamine, kuriteopaiga rekonstrueerimine, ekspertide ütlused, dokumentaalsed tõendid, läbiotsimine jne.
Teil on õigus esitada kohtule taotlus selliste tõendite läbivaatamiseks. Kohus otsustab, kas teha seda või mitte. Niipea, kui kohtu eesistuja kuulutab tõendusmaterjali lõplikuks, ei tohi uusi tõendeid selles menetluses enam esitada.
Kas ma võin kasutada tõendite saamiseks eradetektiivi?
Eradetektiivi teenuste kasutamine on võimalik. Et sel viisil saadud tõendeid saaks kohtumenetluses kasutada, peab detektiiv tegutsema kooskõlas õigusnormidega. Eradetektiiv ei tohi tunnistajaid mõjutada.
Kas ma võin paluda, et tunnistajad minu kasuks sõna võtaksid?
Te võite teha ettepaneku, et teatavalt isikult ütlused võetaks, kui te arvate, selle isiku esitatavad tõendid tulevad teile teie asjas kasuks. Aga te ei tohi tunnistajad mõjutada.
Teie karistusregistri andmeid võetakse arvesse karistuse määramisel, tingimusel et süüdimõistev otsus ei ole aegunud.
Protsess võib lõppeda ühel järgmisel viisil:
juhtum võidakse saata prokurörile tagasi täiendavaks uurimiseks;
kui sooritatud tegu ei ole kuritegu, kuid võib olla väärtegu, võidakse juhtum edasi anda. Kriminaalmenetlus võidakse lõpetada;
kriminaalmenetlus võidakse lõpetada tingimisi või võidakse heaks kiita kohtuväline lahend;
kohus võib langetada süüdimõistva või õigeksmõistva otsuse.
Karistused, kannatanud poole õigused
Millise karistuse ma võin saada?
Karistusseadustiku sätete kohaselt võidakse teid karistada järgmistel viisidel:
vangistus, mis võib olla reaalne, tingimisi või tingimisi koos järelevalvega, kui seadus ei sätesta sõnaselgelt teisiti. Võimalik on ka erakorraline vangistus. Selleks on kas vanglakaristus üle kahekümne või kolmekümne aasta või eluaegne vanglakaristus;
koduarest;
vara konfiskeerimine;
eseme või muu vara konfiskeerimine;
keeld tegeleda teatud tegevusega;
keeld riigis elada;
keeld osaleda spordi- ja kultuurisündmustel ning muudel ühiskondlikel üritustel;
autiitlite ja autasude äravõtmine;
sõjaväelise auastme kaotamine;
väljasaatmine.
Mis roll on kannatanul kohtumenetluses?
Kannatanul, s.o isikul, kes sai kuriteo tõttu kannatada, kaotas varaliselt või sai vigastada, on õigus:
saada endale esindaja; kui kannatanu tõendab, et tal ei ole selleks rahalisi vahendeid, võib advokaat anda tasuta õigusabi;
esitada taotlusi täiendavate tõendite kohta;
tutvuda toimikutega;
osaleda kohtumenetluses ja apellatsioonimenetluse avalikel istungitel;
avaldada oma arvamust juhtumi kohta enne kohtumenetluse lõppu;
kui ohvril on seadusjärgne õigus kahju hüvitamisele ja otsus on süüdimõistev, võib ohver taotleda, et kohus kohustaks süüdistatavat kahju kompenseerima. Taotlus tuleb esitada hiljemalt enne tõendite esitamise algust kohtumenetlusel;
kui kannatanu on süüdistatava või süüdi mõistetud isiku vabastamise korral ohus, on kannatanul õigus nõuda õigeaegset teavet selle kohta, et süüdistatav on vabastatud, põgenenud, või muude taoliste asjaolude kohta.
Kuriteos kannatanute abistamine